

**ประกาศมหาวิทยาลัยธรรมศาสตร์**

**เรื่อง เกณฑ์การจัดการเรียนวิชาด้านทักษะการสื่อสารด้วยภาษาอังกฤษ และด้านการคิด อ่าน เขียน
อย่างมีวิจารณญาณ สำหรับนักศึกษาเข้าใหม่ระดับปริญญาตรี (ฉบับที่ 2) พ.ศ. 2564**

-----------------------------

โดยที่เป็นการสมควรแก้ไขเพิ่มเติมประกาศมหาวิทยาลัยธรรมศาสตร์ เรื่อง เกณฑ์การจัด
การเรียนวิชาด้านทักษะการสื่อสารด้วยภาษาอังกฤษ และด้านการคิด อ่าน เขียนอย่างมีวิจารณญาณ
สำหรับนักศึกษาเข้าใหม่ระดับปริญญาตรี

อาศัยอำนาจตามความในมาตรา 39 (1) แห่งพระราชบัญญัติมหาวิทยาลัยธรรมศาสตร์
พ.ศ. 2558 อธิการบดีจึงออกประกาศไว้ดังต่อไปนี้

**ข้อ 1** ประกาศนี้เรียกว่า “ประกาศมหาวิทยาลัยธรรมศาสตร์ เรื่อง เกณฑ์การจัดการเรียนวิชาด้านทักษะการสื่อสารด้วยภาษาอังกฤษ และด้านการคิด อ่าน เขียนอย่างมีวิจารณญาณ สำหรับนักศึกษาเข้าใหม่ระดับปริญญาตรี (ฉบับที่ 2) พ.ศ. 2564”

**ข้อ 2** ประกาศนี้ให้มีผลใช้บังคับกับนักศึกษาซึ่งขึ้นทะเบียนเป็นนักศึกษาระดับปริญญาตรี
ในปีการศึกษา 2564 เป็นต้นไป

**ข้อ 3** ให้ยกเลิกความในข้อ 5 ของประกาศมหาวิทยาลัยธรรมศาสตร์ เรื่อง เกณฑ์การจัด
การเรียนวิชาด้านทักษะการสื่อสารด้วยภาษาอังกฤษ และด้านการคิด อ่าน เขียนอย่างมีวิจารณญาณ
สำหรับนักศึกษาเข้าใหม่ระดับปริญญาตรี พ.ศ. 2562 และให้ใช้ข้อความต่อไปนี้แทน

“ข้อ 5 เกณฑ์การใช้ผลคะแนนด้านทักษะการสื่อสารด้วยภาษาอังกฤษ

5.1 เกณฑ์การใช้ผลคะแนนแต่ละประเภทและเกณฑ์การใช้ผลคะแนนแยกตามรายวิชา

| **เกณฑ์การใช้ผลคะแนนแต่ละประเภท** | **เกณฑ์การใช้ผลคะแนนแยกตามรายวิชา** |
| --- | --- |
| **วิชา มธ.050 การพัฒนาทักษะภาษาอังกฤษ****และ วิชา มธ.105 ทักษะการสื่อสารด้วยภาษาอังกฤษ** |
| ***เรียน*** วิชามธ.050 และ มธ.105 | ***เรียน*** วิชา มธ.105(ได้รับยกเว้นการเรียนวิชา มธ.050) | ได้รับการ ***ยกเว้น*** การเรียนวิชา มธ.050 และ มธ.105 |
| **O-Net** | 0.00 – 49.99 | 50.00 – 74.99 | 75 – 100 |
| **TU-GET PBT** | 0 – 450 | 460 – 540 | 550 – 1000 |
| **TU-GET CBT** | 0 – 69 | 70 – 79 | 80 – 120 |
| **TOEFL IBT** | 0 – 69 | 70 – 79 | 80 - 120 |
| **IELTS** | คะแนนรวมไม่เกิน 4.0 | คะแนนรวมอยู่ระหว่าง 4.5 – 5.5 หรือ กรณีได้คะแนนรวม 6.0 ขึ้นไป แต่มีบางทักษะต่ำกว่า 5.5 | คะแนนรวม 6.0 ขึ้นไป โดยคะแนนแต่ละทักษะต้องไม่ต่ำกว่า 5.5 |
| **General Certificate of Education Advanced Level (GCE A-Level)** | คะแนนรวมน้อยกว่าระดับ C (< C) | คะแนนรวมอยู่ระดับ C (= C) | คะแนนรวมมากกว่าหรือเท่ากับระดับ B (≥ B) |
| **International Baccalaureate Diploma Programme (IBDP)** | คะแนนรวมน้อยกว่าระดับ C (0 – 2) | คะแนนรวมอยู่ระดับ C (3 – 4) | คะแนนรวมมากกว่าหรือเท่ากับระดับ B (≥ 5) |
| **China’s National College Entrance Examination (NCEE)** | 0 – 69% (0 – 104 คะแนน) | 70 – 79% (105 – 119 คะแนน) | ตั้งแต่ 80% ขึ้นไป (120 – 150 คะแนน) |

PBT = Paper Based Testing, CBT = Computer Based Testing, IBT = Internet Based Testing คะแนน China’s National College Entrance Examination (NCEE) พิจารณาค่าเป็นร้อยละ
และพิจารณาคะแนนจากคะแนนดิบที่มีคะแนนเต็มเท่ากับ 150 คะแนน

**ข้อ 4** ให้เพิ่มความต่อไปนี้เป็น ข้อ 9 ของประกาศมหาวิทยาลัยธรรมศาสตร์ เรื่อง เกณฑ์
การจัดการเรียนวิชาด้านทักษะการสื่อสารด้วยภาษาอังกฤษ และด้านการคิด อ่าน เขียนอย่างมีวิจารณญาณ สำหรับนักศึกษาเข้าใหม่ระดับปริญญาตรี พ.ศ. 2562

“ข้อ 9 นักศึกษาที่มีสัญชาติเป็นเจ้าของภาษา (Native English speaker) และสำเร็จการศึกษามัธยมศึกษาตอนปลายจากโรงเรียนนานาชาติในประเทศไทย ต้องยื่นผลคะแนนตามเกณฑ์ที่กำหนดไว้ในข้อ 5”

**ข้อ 5** ให้เพิ่มความต่อไปนี้เป็น ข้อ 10 ของประกาศมหาวิทยาลัยธรรมศาสตร์ เรื่อง เกณฑ์
การจัดการเรียนวิชาด้านทักษะการสื่อสารด้วยภาษาอังกฤษ และด้านการคิด อ่าน เขียนอย่างมีวิจารณญาณ สำหรับนักศึกษาเข้าใหม่ระดับปริญญาตรี พ.ศ. 2562

“ข้อ 10 กรณีนักศึกษาที่สำเร็จการศึกษาระดับมัธยมศึกษาตอนปลายหรือเทียบเท่า จากโรงเรียนที่อยู่ในต่างประเทศและใช้ภาษาอังกฤษเป็นภาษาหลักในการจัดการเรียนการสอน อาทิเช่น สหราชอาณาจักร สหรัฐอเมริกา ออสเตรเลีย นิวซีแลนด์ แคนาดา สิงค์โปร อินเดีย และประเทศแถบแอฟริกาใต้ มีหลักเกณฑ์ดังนี้

(1) ให้ได้รับการยกเว้นการเรียนวิชาด้านทักษะการสื่อสารด้วยภาษาอังกฤษ วิชา มธ.050
การพัฒนาทักษะภาษาอังกฤษ

(2) กรณีต้องการขอยกเว้นการเรียนวิชา มธ.105 ทักษะการสื่อสารด้วยภาษาอังกฤษ ต้องยื่นผลคะแนนตามเกณฑ์ที่กำหนดไว้ในข้อ 5 ตามกำหนดเวลาของมหาวิทยาลัย หากไม่นำผลคะแนนมายื่นต้องเรียน
วิชา มธ.105 ทักษะการสื่อสารด้วยภาษาอังกฤษ”

 ประกาศ ณ วันที่ 28 เมษายน พ.ศ. 2564

 (รองศาสตราจารย์ เกศินี วิฑูรชาติ)

 อธิการบดี